fi fi fi fi fi fi fi fi fi fi fi fi fi fi et fi fi fi fi it fi fi fi fi fi fi fi fi fi fi fi fi en cs fi fi fi fi fi fi fi cs fi fi fi fi fi fi fi fi fi de fi fi fi fi fi fi fi fi fi cs fi fi fi fi fi fi fi fi cs fi fi fi fi fi fi fi fi cs fi fi fi fi fi fi fi fi fi fi cs fi fi fi fi fi fi fi fi fi fi fi cs fi fi fi fi fi fi fi fi fi fi fi cs fi fi fi fi fi fi fi fi fi fi fi cs fi fi fi fi fi fi fi fi fi fi fi fr fi fi fi fi fi fi fi fi fi fi cs fi fi fi fi fi
JYU EMBA: Avance vahvasti mukana verkostoitumassa!
Verkostot ja niiden johtaminen ovat tämän hetken kuumimpia haasteita johtamisen kentällä. On jopa sanottu, että verkostojen johtaminen on tämän vuosisadan tärkein taito. Yritykset keskittyvät yhä tiiviimmin ydinosaamiseensa ja tarvitsevat ympärilleen laajoja osaamiskokonaisuuksia joihin tukeutua. Elämme verkostotaloudessa, jossa tietoa ja osaamista ei pidä pantata, vaan sitä jaetaan avoimesti eteenpäin.
Verkostoitumisessa on olennaista tunnistaa omalle organisaatiolle relevantit verkostot sekä kehittää, hoitaa ja johtaa niitä. Verkostot ovat tärkeä, strateginen resurssi yritykselle. Jos perinteisen synergia-ajattelun mukaisesti jo pelkästään 1+1=3, voi yhtälön lopputuloksen vain kuvitella silloin kun puhutaan isommista verkostokokonaisuuksista, liiketoiminnan ekosysteemeistä.
Ilman luottamusta ei synny verkostoa. Toisaalta se, joka onnistuu herättämään luottamusta tärkeimmissä sidosryhmissään, kokoaa ympärilleen ylivoimaisen verkoston. Luottamus on tunne, jonka syntyyn vaikuttavat monet seikat. Organisaatioista puhuttaessa näitä asioita ovat esimerkiksi brändi, maine tai toimintatavat. Tästä syystä yhä useampi yritys näkeekin sosiaalisessa mediassa esilläolon tärkeänä osana viestintä- ja verkostoitumisstrategiaansa. Vähintään yhtä tärkeää on kuitenkin osata verkostoitua myös face-to-face.
Verkostojen hallinnan haasteisiin Avance vastaa Verkostojen johtaminen –ohjelmalla, joka toteutettiin ensimmäisen kerran tänä syksynä. Kurssin ensimmäisellä jaksolla osallistujat pääsivät mukaan suureen verkostoitumistapahtumaan, Jyväskylässä toista kertaa järjestettyyn Nordic Business Forumiin. Aiheen pohdintaa jatkettiin kahdella muulla koulutusjaksolla myöhemmin syksyllä. Tavoitteena oli nostaa verkostoajattelu ihan uudelle tasolle ja näin tapahtuikin. Kiitokset osallistujille!
Seuraavan kerran Verkostojen johtaminen -ohjelma järjestetään ensi vuoden syyskuussa. Samaan aikaan pidetään järjestyksessään kolmas Nordic Business Forum, johon kurssin osallistujat pääsevät jälleen automaattisesti mukaan. Näemme, että kyseessä on ainutlaatuinen tapahtuma niin Jyväskylän kuin koko Suomenkin mittapuulla. Tällä kertaa haluamme olla mukana myös laajemmin tavoittamassa ihmisiä: sekä vanhoja, nykyisiä että tulevia asiakkaitamme ja yhteistyötahojamme. Siksi Avance on tänä vuonna yksi Nordic Business Forumin pääyhteistyökumppaneista.
Nordic Business Forum on tunnettu maailmanluokan tyyliin hoidetuista järjestelyistään, mutta ennen kaikkea esiintyjäkaartistaan, jollaista Suomen rajojen sisäpuolella harvoin nähdään. Jyväskylässä ovat piipahtaneet niin USA:n entinen varapresidentti Al Gore kuin legendaarinen bisnesguru Sir Richard Bransonkin. Tulevana syksynä mukana ovat muun muassa entinen GE:n johtaja Jack Welch, Wikipedian perustaja Jimmy Wales ja menestyskirjailija Malcolm Gadwell, joka on rankattu mm. sadan maailman vaikutusvaltaisimman ihmisen joukkoon.
Lähde siis mukaan kuulemaan uusia ajatuksia, innostumaan ja verkostoitumaan. Kun varaat lippusi Nordic Business Forumiin koodilla Avance MBA (kirjoita teksti viestikenttään), saat 10% alennuksen aina kulloinkin voimassa olevasta hinnasta. Tämän hetkinen hinta 590€ (+alv) on voimassa 20.12. saakka.
Näiden vauhdikkaiden verkostokuulumisten vastapainoksi haluan toivottaa jokaiselle rauhallista ja kiireetöntä joulun aikaa sekä iloa ja onnistumisia vuodelle 2013!
Lähettänyt JYU Executive MBA klo 14.09
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Uudempi teksti Vanhempi viesti Etusivu
Tilaa: Lähetä kommentteja (Atom)
JYU EMBA uutuusohjelma syksyllä 2022!
Mitä odotan Nordic Business Forumilta 2022?
Jaetaan käytännön vinkki heti aluksi. Kokosin NBF 2022 puhujat avoimeen twitter-listaan, jonka kuka tahansa voi tilata täältä . Olen tehnyt...
Kolmen kärki – timantteja twiittejä #nbforum2022 tapahtumasta
Kiitos huikeasta Nordic Business Forumista . Iso kiitos kuuluu niin tapahtuman järjestäjille, esiintyjille kuin kaikille aktiivisille osalli...
Tarkoituksella vai siitä huolimatta?
Olin tässä hiljattain taas kerran tilaisuudessa, jossa korostettiin virheistä oppimista ja niiden sallimista. Tämän kaltaista puhetta kuulee...
Miksi palavereja oikein pidetään, mikä on niiden ydintarkoitus? Tämä blogi vastaa tuohon kysymykseen. Samalla blogissa julkaistaan ja kommen...
Vaikuttavaa johtamiskoulutusta jo 38 vuotta!
JYU EMBA. Kansainvälisesti akkreditoitu.
Hae EMBA-opintoihin - joustava aloitus
Avance vahvasti mukana verkostoitumassa!
Teema: Yksinkertainen. Sisällön tarjoaa Blogger.